Source: http://www.bihon.ro/coada-la-abonamenetele-csm-oradea/1688289
Timestamp: 2017-11-25 00:20:56+00:00

Document:
Coadă la abonamenetele CSM Oradea - BIHON
Coadă la abonamenetele CSM Oradea
la	29. august 2016 16:31	 Reactualizat la:	 29. august 2016 20:25
Suporterii CSM Oradea au fost nevoiți să stea la coadă chiar și două ore pentru a-și achiziționa abonament pentru sezonul 2016-2017.
Agitație mare, luni dimineața, la punctul de vânzare abonamente din Primăria Oradea. În perioada 18-26 august au avut prioritate abonații vechi ai clubului, iar de luni s-a deschis procedura de abonare pentru toți fanii baschetului.
Orădenii s-au înarmat cu multă răbdare pentru a putea să-și achiziționeze un abonament. „Am stat aproape 2 ore și jumătate la rând, ar fi trebuit să se pregătească mai bine pentru fluxul mare de suporteri”, ne-a declarat un fan care s-a abonat. Procedeul de abonare a fost îngreunat și pentru că clubul dispune de o singură imprimantă pentru personalizarea cardurilor tip abonament.
„Peste 200 de abonamente au fost achiziționate în cursul zilei de luni. Lucrurile au decurs normal, timpul de tipărire este de peste un minut per abonament. Oamenii au vrut să aibă cât mai multe posibilități să își aleagă locul în sală, astfel că s-au înghesuit în prima zi”, ne-a declarat președintele CSM Oradea, Șerban Sere.
Abonament copil sub 14 ani – 100 lei (cu începere din 18 august pentru cei vechi, respectiv din 29 august pentru cei noi).
Dosarul complet se depune la secretariatul clubului, situat în Oradea, Strada Primăriei, nr. 3, la etaj după următorul program luni, miercuri, joi: între orele 10.00 – 15.00, marți de la 15:00 – 19:00 și vineri: între orele 9.00 – 13.00.
În premieră pentru baschetul orădean, CSM anunță că a încheiat un parteneriat cu eventbook.ro iar biletele vor fi vândute și online. „Cu 7-10 zile înaintea fiecărui meci oficial (după stabilirea datei și orei de începere a respectivului eveniment), biletele se vor scoate în vânzare pe site-ul www.eventbook.ro, în secțiunea dedicată echipei de baschet CSM Oradea”.
Încă cinci amicale până la Supercupa României
În perioada 1-3 septembrie orădenii vor participa la turneul de la Târgu Mureș. Aici, baschetbaliștii antrenați de Cristian Achim se vor confrunta cu Phoenix Galați, Olimpic Baia Mare și BC Mureș.
Între 8 și 10 septembrie va avea loc a VII-a ediție a Memorialului Antonio Alexe. La ediția din acest an vor participa trei echipe: CSM Oradea, KK Partizan Belgrad şi BM Slam Stal Ostrow.
La doar cinci zile distanță, pe 15 septembrie, va avea loc și primul meci oficial al sezonului, Supercupa României în care CSM CSU Oradea va întâlni pe teren propriu pe U BT Cluj Napoca.
Taguri: abonamente CSM Oradea, sezon 2016 - 2017

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM